cyanic-selkie/wikianc huggingface dataset:
Hvalfangstselskapet Skytteren
Selskapet gikk til anskaffelse av linjeskipet DS «Suevic» som hadde trafikkert ruten Liverpool - Cape Town - Sydney siden 1901. Skipet ble omdøpt FLK «Skytteren» og ombygd til hvalkokeri ved Friedrich Krupp Germaniawerft i Kiel. Det ble bygget fem hvalbåter, og totalt kom kostnadene opp i 5,45 millioner kroner.
Til tross for at eierne kom meget godt ut av sin investering, ble «Skytteren» med seks hvalbåter i 1936 solgt for 3,5 millioner kroner til det nyopprettede selskapet AS Finnhval ved disponent Jørgen Krag. Krag handlet på vegne av det tyske Margarine-Verband, som leide inn skipet på totalbefraktning for fire år. Utleieordningen var et resultat av at det etter 1935 var blitt forbudt å selge norske hvalkokerier til utlandet.
Campione d’Italia
Campione d'Italia er en italiensk eksklave (ligger helt utenfor øvrig italiensk territorium) og utgjør en enklave i kantonen Ticino i Sveits. I luftlinje er det ca. 1 km til Italia, men pga. det vanskelige terrenget er veiavstanden 10 km.
Kommunen fikk status som en enklave da Ticino bestemte seg for å bli en del av den Sveitsiske Føderasjonen i 1798, mens innbyggerne i Campione bestemte at de fortsatt skulle være en del av Lombardia. Navnet d'Italia ble tilført under Mussolinis tid som fascistdiktator.
Valutaen i Campione d'Italia er sveitsisk franc, i motsetning til resten av Italia som bruker euro.
Ludwig Güttler
Ludwig Güttler (født 13. juni 1943 i Sosa i Sachsen) er en anerkjent tysk trompetist og corno da caccia-virtuos.
Güttler er dessuten kjent for å ha stått bak Ruf aus Dresden 13. februar 1990, en tale og opprop som agiterte for at Frauenkirche i Dresden skulle måtte gjenoppbygges etter at DDR-myndighetene fram til murens fall hadde beholdt kirkeruinene fra 1945 som et minnesmerke for fascismens ofre.
Kumiss
Kumiss (også: kumys fra  russisk кумыс, tyrkisk kımız tatarisk kymyz, kasakhisk қымыз) er naturlig gjæret hoppemelk, dvs en slags vin laget av melk.
Kumiss/airag er melkehvit og smaker syrlig og kjølig forfriskende, med en mandelaktig og iblant osteaktig ettersmak som personer fra vestlige kulturer kan trenge noe tid på å venne seg til. Drikken er lett alkoholholdig (1,2 til 2 % alkohol) og er en tradisjonell rett i asiatiske steppekulturer. Den blir regnet som gunstig for bekjempelse av tuberkulose, jernmangelanemi, anemi og annet. I Europa lages lignende produkter fra esel-, geite- og kumelk. Brennevinet araka destilleres av kumiss. På grunn av det høye vitamin- og mineralinnholdet tjener kumiss til en viss grad som erstatning for frukt og grønnsaker. Ved regelmessig konsum virker drikken lett lakserende.
Kefiren som kommer fra det nordlige Kaukasus lages av kumelk som gjæres ved hjelp av melkesyrebakterien Dispora caucasica. I stedet for kumissens flytende utgangspunkt tilsetter man her kefirkorn av kokt melk, og får av det en lett alkoholholdig drikk (0,2 til 0,8 % alkohol). Fordi kumelk inneholder mindre sukker enn hoppemelk blir drikken svakere enn kumiss.
Eksterne lenker
Syrnet eller søt melk
Cass County
Cass County er navnet på ni fylker i USA:
Kjernefamilie
En kjernefamilie er en sosial institusjon der ektefellerelasjonen (eller det hetero-/homofile parforholdet) danner institusjonens kjerne, som andre sosiale og/eller biologiske relasjoner springer ut fra. Den allmenne bruken av ordet henspiller ofte på par av motsatt kjønn som bor sammen med felles biologiske barn og/eller sammen særkullsbarn og adoptivbarn i ulike kombinasjoner.
I sosiologien og familiesosiologien knyttes gjerne begrepet til den parsonianske og funksjonalistiske teoritradisjonen som vokste fram på 1950- og 1960-tallet. Innenfor denne sammenhengen ble kjernefamilien forstått som en institusjon bestående av et komplementært rollesett hvor kvinner og menn hadde ulike funksjoner å fylle. Kvinnen var familiens ulønnede hus- og omsorgsarbeider, mens mannen var familiens forsørger og representant utad. Denne familieforståelsen ble gjenstand for massiv kritikk fram feministiske forskere på 1970- og 1980-tallet fordi den tilslørte de ulike økonomiske og politiske maktforholdene mellom kvinner og menn i familien.
Royal Ordnance L7
L7 er en serie kanoner fra britiske Royal Ordnance Factories, beregnet på bruk i stridsvogner. Den ble tatt fram for å erstatte 20-pundere i britisk tjeneste etter andre verdenskrig, da den ble ansett for å være for svak til å bekjempe mer moderne stridsvogner fra Warszawapakten (T-55 og JS-3).
L7 i forskjellige varianter ble enormt populær og utstyrte en hel rekke vestlige stridsvogner.
Den 79. Oscar-utdelingen
'''Den 79. Oscar-utdelingen''' fant sted søndag 25. februar 2007, for å hedre de beste prestasjonene innen film fra 2006. Seremonien ble holdt i Kodak Theatre i Hollywood. Oscar, eller Academy Awards, blir delt ut av Academy of Motion Picture Arts and Sciences. Komikeren Ellen DeGeneres var programleder for prisutdelingen for første gang. Nominasjonene ble kunngjort tirsdag 23. januar 2007 i Samuel Goldwyn Theater.
Vinnere og nominasjoner
Oscar-vinnerne står i uthevet skrift.
Poecilus lepidus
Poecilus lepidus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Poecilus lepidus finnes i nesten hele Europa og Asia. Ikke i Norge, finnes sjeldnere i Norden (Sverige og ? Danmark).
Utseende
Poecilus lepidus er 11-15 mm lang, med metallisk farge i grønt, kobber, messing eller blått, sjeldent mer svart. Hunnen er mer matt, ikke metallisk.Antennens tre første ledd (nærmest hodet) er noe sammentrykt fra siden og de har en kjøl på oversiden. Antennene er helt svarte. Den ligner både Poecilus versicolor og Poecilus cupreus, men kan skilles fra disse på at brystskjoldets to groper ved bakhjørnet er både dypere og parallelle.
Levevis
Poecilus lepidus lever på litt tørre lokaliteter med sand og grusmarker. Larvene og de voksne (imago) lever som predatore.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Retorisk spørsmål
Et retorisk spørsmål er et spørsmål som stilles hvor svaret på forhånd er gitt, eller hvor man ikke forventer, eller hvor det foreligger, et konkret svar.
Eksempler:
Aleksejevka
Aleksejevka kan vise til:
GP Ouest-France 2007
GP Ouest-France 2007 ble avholdt den 2. september i og rundt den franske landsbyen Plouay i Bretagne. Rittet bestod av en 19,1 kilometer lang rundstrekning med tribuner på sidene, som ble kjørt flere ganger.
Thomas Voeckler vant rittet etter et solobrudd vel to km før mål. Hushovd vant spurten i hovedfeltet – 50 meter bak Voeckler.